**ОБЯСНИТЕЛНА ЗАПИСКА**

**НА ОБЕКТ: БЛАГОУСТРОЯВАНЕ ДВОРНИ ПЛОЩИ НА ДЕТСКИ ГРАДИНИ“ – ЕДИНАДЕСЕТ БРОЯ ДЕТСКИ ЗАВЕДЕНИЯ**

**ПОДОБЕКТ 2:** **ЦДГ „МЕЧО ПУХ“**

**І.ОСНОВАНИЕ ЗА ВЪЗЛАГАНЕ НА ПРОЕКТИРАНЕТО**

Работният инвестиционен проект е изготвен на базата на техническо задание за проектиране - Изготвяне на инвестиционни работни проекти за „БЛАГОУСТРОЯВАНЕ ДВОРНИ ПЛОЩИ НА ДЕТСКИ ГРАДИНИ“

**II. ОБХВАТ НА ЗАДАНИЕТО:**

Изготвяне на инвестиционен работен проект за благоустрояване на дворна площ на **ЦДГ „МЕЧО ПУХ“**

* **Местоположение:** ул. Тракия № 3, имотът представлява УПИ І от кв. 148 по плана на гр. Габрово. - скица № 289/12.05.2014г. на Община Габрово.

ТЕХНИКО - ИКОНОМИЧЕСКИ ПОКАЗАТЕЛИ

- обща площ на имота съгл. АОС - 2 000кв.м.

- дворна площ - 1 495кв.м.

- площадки за игра с обща площа - 485кв.м.

- озеленяване /Oз/ - 675кв.м. - 33.75%

* **Съществуващо положение:**

Територията, на която се намира ЦДГ „Мечо Пух“ гр. Габрово е оградена с метална неплътна ограда. В дворното пространство има декоративна едроразмерна дървесна и храстова растителност, озеленена площ и деформирана бетонова настилка. На терен има 11 бр. детски съоръжения за следните видове игри/занимания: люлеене, пързаляне, катерене, общуване и пейки 2 бр.

В проектните предложения да се предвидят следните ЗОНИ за игра с детски съоръжения, конкретно за

1. **ЦДГ „МЕЧО ПУХ“**

* Пет зони за игра за възрастова група от 3 до 12 години с примерни детски съоръжения включващи функциите – люлеене, пързаляне, въртене, клатушкане, пазене на равновесие, катерене, общуване и колективни игри;
* При теренна възможност да се предвиди и площадка за разполагане на спортни съоръжения, подходящи за децата

**Работният инвестиционен проект по част Паркоустройство и благоустройство съдържа графична и текстова част**, които са съобразени с изискванията на ЗУТ, Наредба № 4/21.05.2001 г. за обхвата и съдържанието на инвестиционните проекти; Норми за проектиране на детски и учебно-възпитателни заведения, Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания; Наредба №1/12.01.2009 г. за условията и реда за устройство и безопасността на площадките за игра.

Изискването за зониране според възрастови групи и типове игри е изпълнено както следва:

1. Една зона (площадка) за сюжетно-ролеви игри – в северозападната част
2. Зона (площадка) за тихи игри – западно от горната
3. Зона Пясъчник – западно от горната
4. ТРИ площадки за подвижни игри – в югоизточната част

Работният инвестиционен проект представя цялостно решение на прилежащата територия в обхвата на проекта, с оглед формирането на екологически и естетически издържана среда. Стремежът е постигане на устойчива, безопасна и достъпна за всички архитектурна среда.

В проектната разработка за всяка една детска площадка е представено обзавеждане със съответните съоръжения, основните видове игри, настилки, необходимата площ на падане, паркова мебел. В зависимост от предназначението на площадките за игра по възрастови групи изброените детски съоръжения в проекта създават условия за следните видове игри – люлеене, пързаляне, въртене, клатушкане, пазене на равновесие, катерене, игри със сюжети и роли, учене, общуване, колективни игри.

Дворното пространство е проектирано така, че да се провеждат разнообразни занимания в пространството, разходки, осигурен е лесен достъп до външните прилежащи пространства.

Показано е минималното необходимо пространство за разполагане на съоръжението за игра и на основните му елементи с размери и височина. От там е видно, че не се препокриват минималните пространства на съоръженията. Елементите на обзавеждането са разположени така, че да не затрудняват и възпрепятстват играта и достъпа на ползватели с увреждания. Проектирани са нови рампи. Водеща роля при избора на съоръжението за игра е съответствието с изискванията на БДС EN1176.

Основите на съоръжението за игра се монтират така, че съоръжението да е стабилно при поемане на определените натоварвания. Не се допуска при изпълнение на фундаментите на съоръжението и на елементите на обзавеждането техническите елементи да остават стърчащи над повърхността на настилката, които биха могли да причинят препъване, нараняване и други.

**ДЕТСКИ СЪОРЪЖЕНИЯ:**

1. Комбинирано детско съоръжение от 3 до 12 г. с пързалка, стена за катерене, пожарникарска стълба и занимателна дъска;
2. Комб. Детско съоръжение от 3 до 12 години с пързалка, сметало, стена за катерене
3. Клатушка – над 1 година;
4. Комбинирано дет. Съоръжение от 2 до 6 години
5. Люлка със седкалки за над 3 и за над 1 година;
6. Приключенска пътека от 3 до 12 години
7. Комбинирано тематично дет. Съоръжение от 0 до 3 години - тунел
8. Къщичка за деца до 12 години
9. Шах и дама разертаване;
10. Занимателна дъска
11. Греда за равновесно ходене
12. Тунел за подземен монтаж покрит със земна маса

**НАСТИЛКИ:**

* бетонови плочи
* награпена бетонова настилка
* саморазливна каучукова настилка 4 см в два пласта 2х2
* Дървесен мулч

**ОГРАДИТЕ** са метални, на съществуваща бетонна основа, която се облицова. Където основата е пропукана, се торкретира с торкрет бетон. Върху бетоновата част се слага шапка. Измазва се с минерална мазилка.Сменя се металната ажурна част над основата, както и металните врати и порти. По метални пана на определени от проектанта места при изпълнение на обекта се разполагат цветни пана от HPL със фигури на рибки, мечета и други животни. Предвидени са дървени къщички за птици – хранилки – в различни цветове, като акценти по оградата.

Изграждат се **НОВИ РАМПИ,** както и **НОВИ ПОДПОРНИ СТЕНИ И СЪПАЛА** – дадени са подробно в част конструктивна.

**ПЯСЪЧНИЦИТЕ** се ремонтират. Изкъртва се съществуващата бетонна основа, задържаща дъждовната вода. Полагат се рингови тухли единица на фуга за дренаж. Под тях се полага слой въглища за филтрация на подпочвените води. Дебелината на самия пясък в пясъчниците е около 40 см. Пясъка да е промит и дезинфекциран с фракция от 0.2 до 2 мм, без глинести части. Върху съществуващите бетонни бордове на пясъчните корита полагаме дървени седалки.

**СЪОРЪЖЕНИЯ ЗА ИГРА** - показано е минималното необходимо пространство за разполагане на основните им елементи с размери и височина. От там е видно, че не се препокриват минималните пространства на съоръженията. Водеща роля при избора на съоръжението за игра е съответствието с изискванията на БДС EN1176.

Основите на съоръжението за игра се монтират така, че съоръжението да е стабилно при поемане на определените натоварвания. Не се допуска при изпълнение на фундаментите на съоръжението и на елементите на обзавеждането техническите елементи да остават стърчащи над повърхността на настилката, които биха могли да причинят препъване, нараняване и други.

Към природния кът се изгражда навес за градински инструменти.

Предвижда се **ЕСТЕТИЧЕСКО ОСВЕТЛЕНИЕ.**

**ПОЛЗВАТЕЛИ С УВРЕЖДАНИЯ** - елементите на обзавеждането са разположени така, че да не затрудняват и възпрепятстват играта и достъпа им ис а съобразени с Наредба 4 за достъпна среда.

**ОТВОДНЯВАНЕ** – решено по гравитачен метод на наклоните и с отводнителни решетки.

**ЗАБЕЛЕЖКИ:**

1. Материали за дървени елементи от парковото обзавеждане:

- Да не се използват дървени пресовани материали, дървените елементи да са само от широколистна дървесина с клас D40, съгласно БДС EN338

- Дървен материал за лепени елементи клас GL24h, съгласно БДС EN1194

- Дървеният материал да е сух - влажност 12%.

- Дървеният материал да е обработен с безцветен препарат против плесен, дърворазрушаващи гъби и насекоми

- Парковото обзавеждане да е абсолютно гладко в цвят Череша.

2. Материали за метални части от парковото обзавеждане :

- Да са устойчиви, фосфатизирани, обработени против ръжда, полирани, прахово боядисване, защитно покритие, изпечени при висока температура - цвят тъмно сив

3.Материали за пластмасови части от парковото обзавеждане : да са HDPE или HPL и да са оцветени в топла пастелна гама.

4. Настилката да отговаря на изискванията на EN 1177.

5. Детските съоръжения да се изработят и монтират в съответствие с БДС EN1176 .

**ОЗЕЛЕНЯВАНЕ:**

ОЦЕНКА НА СЪЩЕСТВУВАЩАТА РАСТИТЕЛНОСТ В ЦДГ МЕЧО ПУХ:

Като цяло растителността е добре развита и в добро състояние. Силно ограничена е във видов състав – основно представители на родове Aesculus и Tilia. Почти без суховършия.Всички съществуващи храсти в добро състояние се запазват, с изключение на род Juniperus и род Mahonia. Оформят се чрез подрязване.

Проектират се нови широколистни и иглолистни дървета, както и масиви от храсти – основно по периферията на терена за изолация от околните улици, но също така и за засенчване на площадките.

При ситуирането на растителността са спазени нормативно определените отстояния до регулационни линии, съоръжения и проводи съгласно изискванията на Приложение № 1 на Наредба № 1 / 1993 г. На МТР и С за опазване на озеленените площи и декоративна растителност. При проектирането са търсени видове с целогодишен декоративен ефект. Включените видове са с характерни екологични изисквания за фитогеографската област на обекта. Засаждането на дърветата да стане в дупка 100/100/80см, да се използва комбинирана тор NPK и да се полеят. Да се използва качествена растителност.

Затревяването да се извърши след дълбоко фрезоване и насипване на терена с 15 см обогатена и обезпаразитена почва. Да се натори с NPK преди засяване на семената. Да се използва качествена тревна смеска.

Предложеното ландшафтно решение и неговото изпълнение на терена ще благоустрои и естетизира дворното пространство на детското заведение и ще го превърне в място за активни игри и забавления за децата.

Изготвил:

Ланд.арх. Деница Топчиева